《立之作诗讥仆沉浮于酒次韵答之》
宋代·饶节

颓俗不可挽，我思陈孟公。胸中一噫气，浩荡沧海东。

初余亦拙谋，堕身尺度中。昔为吾家驹，今为客子蓬。

人生百年耳，过鸟欻无踪。何至自矛盾，身与众敌逢。

仲尼固玄圣，道大自不容。落落少年场，谁复识吕蒙。

古今一丘貉，同赴三尺封。乃知常满尊，慰藉吾人穷。

君诗苦相厄，欲抗辄丧雄。但恐百钱债，负我葛陂龙。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。